CELEX: 32019D1752
Language: lt
Date: 2019-02-25 00:00:00
Title: Komisijos įgyvendinimo sprendimas (ES) 2019/1752 2019 m. vasario 25 d. kuriuo pagal Europos Parlamento ir Tarybos reglamentą (ES) 2017/852 nustatomi klausimynai ir ataskaitų, kurias valstybės narės turi parengti, formatas bei jų teikimo dažnumas (pranešta dokumentu Nr. C(2019) 1423) (Tekstas svarbus EEE)

23.10.2019   
               
               
                  LT
               
               
                  Europos Sąjungos oficialusis leidinys
               
               
                  L 269/5
               
            
         KOMISIJOS ĮGYVENDINIMO SPRENDIMAS (ES) 2019/1752
         2019 m. vasario 25 d.
         kuriuo pagal Europos Parlamento ir Tarybos reglamentą (ES) 2017/852 nustatomi klausimynai ir ataskaitų, kurias valstybės narės turi parengti, formatas bei jų teikimo dažnumas
         
            (pranešta dokumentu Nr. C(2019) 1423)
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. gegužės 17 d. Europos Parlamento ir Tarybos reglamentą (ES) 2017/852 dėl gyvsidabrio, kuriuo panaikinamas Reglamentas (EB) Nr. 1102/2008 (1), ypač į jo 18 straipsnio 2 dalies antrą pastraipą,
         kadangi:
         
                     (1)
                  
                  
                     Reglamento (ES) 2017/852 18 straipsnio 1 dalyje reikalaujama, kad valstybės narės ne vėliau kaip 2020 m. sausio 1 d. ir po to atitinkamais laiko tarpais teiktų Komisijai ir internete viešai skelbtų ataskaitą, kurioje būtų pateikta informacija apie to reglamento įgyvendinimą, taip pat toje nuostatoje nurodyta tam tikrų kitų rūšių informacija;
                  
               
                     (2)
                  
                  
                     klausimynai, kuriuos valstybės narės turi naudoti teikdamos ataskaitas pagal Reglamento (ES) 2017/852 18 straipsnio 1 dalį, turėtų būti parengti taip, kad Komisija galėtų pateikti Europos Parlamentui ir Tarybai to reglamento įgyvendinimo ir peržiūros ataskaitą pagal jo 19 straipsnio 2 dalį. Jie taip pat turėtų sudaryti sąlygas Sąjungai vykdyti ataskaitų teikimo prievolę pagal 2013 m. spalio 10 d. Kumamote (Japonijoje) priimtos Minamatos konvencijos dėl gyvsidabrio (toliau – Konvencija) 21 straipsnį;
                  
               
                     (3)
                  
                  
                     nors, remiantis Reglamento (ES) 2017/852 18 straipsnio 2 dalies antra pastraipa, pagal tą reglamentą parengti ataskaitiniai klausimynai neturi dubliuotis su Konvencijos šalių ataskaitų teikimo pareigomis, nustatytomis per Konvencijos šalių konferencijos pirmąjį susitikimą priimtame Sprendime MC-1/8 (2), tikslinga, kad tie klausimynai apimtų tam tikrus tame sprendime nurodytus praneštinus punktus, siekiant išsamiau nustatyti, kokią informaciją reikia pateikti, kad būtų galima veiksmingai įvertinti, kaip įgyvendinamas Reglamentas (ES) 2017/852;
                  
               
                     (4)
                  
                  
                     informacija apie gyvsidabrio ir gyvsidabrio mišinių, kuriuose gyvsidabrio koncentracija yra bent 95 % masės, importą, turėtų būti teikiama kasmet, atsižvelgiant į didelį galimą gyvsidabrio poveikį aplinkai ir visuomenės sveikatai dėl netinkamo gyvsidabrio naudojimo. Tačiau, siekiant palengvinti administracinę naštą, įpareigojimas teikti tokią informaciją turėtų būti netaikomas, jei valstybė narė Komisijai pateikia formos (-ų), kuri naudojama suteikiant arba atsisakant suteikti raštišką sutikimą su importu pagal Reglamento (ES) 2017/852 4 straipsnio 1 dalies antrą pastraipą, kopiją;
                  
               
                     (5)
                  
                  
                     jei pateiktina informacija susijusi su tam tikroje geografinėje vietovėje esančiais subjektais, kaip antai pramoniniais įrenginiais ir teritorijomis, ta informacija turėtų būti teikiama pagal Europos Parlamento ir Tarybos direktyvą 2007/2/EB (3);
                  
               
                     (6)
                  
                  
                     klausimynuose turėtų būti aptariamos pagrindinės Reglamento (ES) 2017/852 nuostatos, įskaitant nuostatas dėl laipsniško gamybos procesų, kuriuose naudojamas gyvsidabris ar gyvsidabrio junginiai, atsisakymo, taip pat laipsniško amatininkiškos ir mažos apimties aukso gavybos bei perdirbimo ir dantų amalgamos naudojimo atsisakymo; be to, turėtų būti reikalaujama pateikti informaciją apie dideles problemas, kylančias įgyvendinant kitas to reglamento nuostatas. Be to, klausimynuose turėtų būti reikalaujama pateikti informaciją apie pagrindinius veiklos rodiklius, įskaitant duomenis apie prekybą gyvsidabriu ir saugomo ar šalinamo gyvsidabrio kiekius;
                  
               
                     (7)
                  
                  
                     šiame sprendime numatytos priemonės atitinka pagal Reglamento (ES) 2017/852 22 straipsnio 1 dalį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Valstybės narės, teikdamos Komisijai Reglamento (ES) 2017/852 4 straipsnio įgyvendinimo ataskaitas pagal to reglamento 18 straipsnio 1 dalį, naudoja šio sprendimo I priede pateiktą klausimyną.
            
            
               2.   Iki kiekvienų metų (N) sausio 31 d. Komisijai pateikiama I priedo 1.1 punkte nurodyta informacija, apimanti N-1 ataskaitinius metus.
               Iki kiekvienų metų (N) rugsėjo 30 d. Komisijai pateikiama I priedo 1.2 punkte nurodyta informacija, apimanti N-1 ataskaitinius metus.
            
            
               3.   I priedo 1.1 punkte nurodytos informacijos pateikti nereikia, jei valstybė narė Komisijai pateikia formos (-ų), kuri naudojama N-1 ataskaitiniais metais suteikiant arba atsisakant suteikti raštišką sutikimą su importu pagal Reglamento (ES) 2017/852 4 straipsnio 1 dalies antrą pastraipą, kopiją. Valstybės narės tokias N-1 ataskaitinius metus apimančių formų kopijas privalo pateikti ne vėliau kaip kiekvienų metų (N) sausio 31 d., tačiau jos gali nuspręsti jas pateikti bet kuriuo metu per N-1 ataskaitinį laikotarpį.
            
         
         
            2 straipsnis
            
               1.   Valstybės narės, teikdamos Komisijai Reglamento (ES) 2017/852 18 straipsnio 1 dalyje reikalaujamas ataskaitas, išskyrus to reglamento 4 straipsnio įgyvendinimo ataskaitas, naudoja šio sprendimo II priede pateiktą klausimyną.
            
            
               2.   II priede nurodyta informacija Komisijai teikiama pagal šį tvarkaraštį:
               
                           a)
                        
                        
                           pirmoji ataskaita, apimanti 2017 ir 2018 ataskaitinius metus, pateikiama ne vėliau kaip 2020 m. sausio 1 d.;
                        
                     
                           b)
                        
                        
                           antroji ataskaita, apimanti 2019–2020 ataskaitinį laikotarpį, pateikiama ne vėliau kaip 2021 m. rugsėjo 30 d.;
                        
                     
                           c)
                        
                        
                           trečioji ataskaita, apimanti 2021–2022 ataskaitinį laikotarpį, pateikiama ne vėliau kaip 2023 m. rugsėjo 30 d.;
                        
                     
                           d)
                        
                        
                           ketvirtoji ataskaita, apimanti 2023–2024 ataskaitinį laikotarpį, pateikiama ne vėliau kaip 2025 m. rugsėjo 30 d.;
                        
                     
                           e)
                        
                        
                           penktoji ataskaita, apimanti 2025–2028 ataskaitinį laikotarpį, pateikiama ne vėliau kaip 2029 m. rugsėjo 30 d.
                        
                     
         
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2019 m. vasario 25 d.
            
               
                  Komisijos vardu
               
               Karmenu VELLA
               
                  Komisijos narys
               
            
         
         
            (1)  OL L 137, 2017 5 24, p. 1.
         
            (2)  Sprendimas MC-1/8 Šalių ataskaitų teikimo laikas ir formatas, Minamatos konvencijos dėl gyvsidabrio šalių konferencijos pirmojo susitikimo ataskaita (http://www.mercuryconvention.org).
         
            (3)  2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (OL L 108, 2007 4 25, p. 1).
      
      
         
            I PRIEDAS
            
               Klausimynas
            
            
               Informacija apie importo apribojimus, kurią valstybės narės turi pateikti Komisijai teikdamos Reglamento (ES) 2017/852 įgyvendinimo ataskaitas
            
            
               4 straipsnis.
               Importo apribojimai
               
                  1.   Ar valstybė narė davė raštišką sutikimą su gyvsidabrio ar gyvsidabrio mišinių importu leidžiamo naudojimo tikslu pagal Reglamento (ES) 2017/852 4 straipsnio 1 dalies antrą pastraipą?
                  Jei taip, pateikite toliau nurodytą informaciją.
                  
                              1.1.
                           
                           
                              Gyvsidabris ir gyvsidabrio mišiniai, kurie nėra atliekos  (1)
                                 :
                              
                                          i)
                                       
                                       
                                          importuoto gyvsidabrio arba gyvsidabrio mišinių kiekis;
                                       
                                    
                                          ii)
                                       
                                       
                                          numatyta importuoto gyvsidabrio arba gyvsidabrio mišinių naudojimo paskirtis (tonų per metus kiekvienai numatytai naudojimo paskirčiai).
                                       
                                    
                        
                              1.2.
                           
                           
                              Gyvsidabrio atliekos:
                              
                                          i)
                                       
                                       
                                          importuotų gyvsidabrio atliekų kiekis;
                                       
                                    
                                          ii)
                                       
                                       
                                          numatyta šalinimo arba naudojimo operacija (-os) (tonų per metus pagal kiekvieną numatytą operaciją)  (2)
                                             .
                                          
                                                      —
                                                   
                                                   
                                                      Jei su importuojamomis gyvsidabrio atliekomis numatyta atlikti tarpinio šalinimo arba naudojimo operaciją (-as), pateikite informaciją apie numatytą (-as) paskesnę (-es) netarpinio šalinimo ar naudojimo operaciją (-as) (3).
                                                   
                                                
                                                      —
                                                   
                                                   
                                                      Jei su importuojamomis gyvsidabrio atliekomis numatyta atlikti naudojimo operaciją (-as), kuri (-ios) nėra tarpinio naudojimo operacija (-os), pateikite informaciją apie numatytą medžiagos, gautos atlikus netarpinio naudojimo operaciją (-as), naudojimo paskirtį.
                                                   
                                                
                                    
                        
            
            
               (1)  1.1 klausime nurodytos informacijos pateikti nereikia, jei valstybė narė Komisijai pateikia formos (-ų), kuri naudojama N-1 ataskaitiniais metais suteikiant arba atsisakant suteikti raštišką sutikimą su importu pagal Reglamento (ES) 2017/852 4 straipsnio 1 dalies antrą pastraipą, kopiją.
            
               (2)  Informacija apie šalinimo ar naudojimo operacijos (-ų) tipą (-us) turi būti pateikiama naudojant kodus, nustatytus atitinkamai 1989 m. kovo 22 d. Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės IV priedo A ir B skirsniuose (OL L 39, 1993 2 16, p. 3).
            
               (3)  Tarpinio šalinimo ir tarpinio naudojimo operacijos apibrėžtos atitinkamai 2006 m. birželio 14 d. Europos Parlamento ir Tarybos reglamento (EB) Nr. 1013/2006 dėl atliekų vežimo 2 straipsnio 5 ir 7 dalyse (OL L 190, 2006 7 12, p. 1).
         
      
      
         
            II PRIEDAS
            
               Klausimynas
            
            
               Su importo apribojimais nesusijusi informacija, kurią valstybės narės turi pateikti Komisijai
               teikdamos Reglamento (ES) 2017/852 įgyvendinimo ataskaitas
            
            
               1 pastaba. Kai atsakymas į 1.2 ir (arba) 2.1 klausimus yra „taip“, informacijos apie susijusius 1.2 klausimo i–v papunkčius ir (arba) 2.1 klausimo i papunktį pateikti nebūtina, jeigu visa informacija įtraukta į valstybės narės ataskaitą, kurią ji pateikė laikydamasi Minamatos konvencijos 21 straipsnyje nustatytos ataskaitų teikimo pareigos, ir jeigu atitinkama ataskaita buvo pateikta Komisijai pagal Reglamento (ES) 2017/852 18 straipsnio 3 dalį.
            
               2 pastaba. Į žvaigždute (*) pažymėtus klausimus atsakyti neprivaloma.
            1.   Reglamento (ES) 2017/852 7 straipsnio 1 ir 2 dalys. Pramoninė veikla
            
            
                     
                        1.1.
                     
                     
                        Ar iki Reglamento (ES) 2017/852 III priedo I dalyje nurodytų datų palaipsniui atsisakyta toliau nurodytų gamybos procesų, kuriuose naudojamas gyvsidabris ir gyvsidabrio junginiai (1)?
                     
                  
                     
                        1.1.1.
                     
                     
                        Vinilchlorido monomero gamyba (kurios turi būti laipsniškai atsisakyta ne vėliau kaip 2022 m. sausio 1 d.)
                        Jei ne, pateikite šią informaciją:
                        
                                    i)
                                 
                                 
                                    priežastį (-is), dėl kurios (-ių) šis gamybos procesas toliau taikomas po jo laipsniško atsisakymo datos;
                                 
                              
                                    ii)
                                 
                                 
                                    priemonę (-es), kurios (-ių) imtasi arba planuojama imtis, kad būtų laipsniškai atsisakyta šio gamybos proceso, taip pat susijusį tvarkaraštį.
                                 
                              
                  
                     
                        1.1.2.
                     
                     
                        Chloro ir šarmų gamyba (kurios turi būti laipsniškai atsisakyta ne vėliau kaip 2017 m. gruodžio 11 d.)
                        Jei ne, pateikite šią informaciją:
                        
                                    i)
                                 
                                 
                                    priežastį (-is), dėl kurios (-ių) šis gamybos procesas toliau taikomas po jo laipsniško atsisakymo datos;
                                 
                              
                                    ii)
                                 
                                 
                                    priemonę (-es), kurios (-ių) imtasi arba planuojama imtis, kad būtų laipsniškai atsisakyta šio gamybos proceso, taip pat susijusį tvarkaraštį.
                                 
                              
                  
                     
                        1.1.3.
                     
                     
                        Natrio arba kalio metanoliato ar etanoliato gamyba (kurios turi būti laipsniškai atsisakyta ne vėliau kaip 2028 m. sausio 1 d.)
                        Jei ne, pateikite šią informaciją:
                        
                                    i)
                                 
                                 
                                    priežastį (-is), dėl kurios (-ių) šis gamybos procesas toliau taikomas po jo laipsniško atsisakymo datos;
                                 
                              
                                    ii)
                                 
                                 
                                    priemonę (-es), kurios (-ių) imtasi arba planuojama imtis, kad būtų laipsniškai atsisakyta šio gamybos proceso, taip pat susijusį tvarkaraštį.
                                 
                              
                  
                     
                        1.1.4.
                     
                     
                        Poliuretano gamyba (kurios turi būti laipsniškai atsisakyta ne vėliau kaip 2018 m. sausio 1 d.)
                        Jei ne, pateikite šią informaciją:
                        
                                    i)
                                 
                                 
                                    priežastį (-is), dėl kurios (-ių) šis gamybos procesas toliau taikomas po jo laipsniško atsisakymo datos;
                                 
                              
                                    ii)
                                 
                                 
                                    priemonę (-es), kurios (-ių) imtasi arba planuojama imtis, kad būtų laipsniškai atsisakyta šio gamybos proceso, taip pat susijusį tvarkaraštį.
                                 
                              
                  
                     
                        1.2.
                     
                     
                        Ar valstybės narės teritorijoje yra Reglamento (ES) 2017/852 III priedo II dalyje nurodytų natrio ar kalio metanoliatą ar etanoliatą gaminančių įrenginių, kuriuose, vykdant gamybos procesą, naudojamas gyvsidabris ir gyvsidabrio junginiai?
                        Jei taip, apie kiekvieną atitinkamą įrenginį pateikite šią informaciją:
                        
                                    i)
                                 
                                 
                                    unikalųjį identifikatorių, atitinkantį Direktyvos 2007/2/EB reikalavimus;
                                 
                              
                                    ii)
                                 
                                 
                                    kiekvieno įrenginio metinį eksploatacijos pajėgumą (tonomis per metus) 2017 ir vėlesniais metais;
                                 
                              
                                    iii)
                                 
                                 
                                    ar kiekviename įrenginyje buvo arba tebėra naudojamas gyvsidabris, gautas vykdant pirminę gyvsidabrio gavybą;
                                 
                              
                                    iv)
                                 
                                 
                                    2010 metais gaminant vieną produkcijos vienetą tiesiogiai ir netiesiogiai iš kiekvieno įrenginio į orą, vandenį ir žemę išleistą gyvsidabrio ir gyvsidabrio junginių kiekį (išreikštą gyvsidabrio ir gyvsidabrio junginių kilogramais vienai pagamintai natrio ar kalio metanoliato ar etanoliato kilotonai);
                                 
                              
                                    v)
                                 
                                 
                                    2020 ir vėlesniais metais gaminant vieną produkcijos vienetą tiesiogiai ir netiesiogiai iš kiekvieno įrenginio į orą, vandenį ir žemę išleistą gyvsidabrio ir gyvsidabrio junginių kiekį (išreikštą gyvsidabrio ir gyvsidabrio junginių kilogramais vienai pagamintai natrio ar kalio metanoliato ar etanoliato kilotonai).
                                 
                              
                  2.   Reglamento (ES) 2017/852 9 straipsnis. Amatininkiška ir mažos apimties aukso gavyba ir perdirbimas
            
            
                     
                        2.1.
                     
                     
                        Ar valstybė narė turi įrodymų, kad jos teritorijoje esama ne tik pavienių atvejų, kai siekiant išgauti aukso vykdomas amalgamavimas naudojant gyvsidabrį?
                        Jei taip, pateikite šią informaciją:
                        
                                    i)
                                 
                                 
                                    ar valstybės narės kompetentinga institucija pagal Reglamento (ES) 2017/852 9 straipsnio 2 dalį ir IV priedą parengė ir įgyvendino nacionalinį planą dėl amatininkiškos ir mažos apimties aukso gavybos ir perdirbimo?
                                    
                                                —
                                             
                                             
                                                Jei taip, pateikite interneto nuorodą į nacionalinį planą dėl amatininkiškos ir mažos apimties aukso gavybos ir perdirbimo.
                                             
                                          
                                                —
                                             
                                             
                                                Jei ne, pateikite informaciją apie priežastį (-is), dėl kurios (-ių) nebuvo parengtas ir įgyvendintas nacionalinis planas dėl amatininkiškos ir mažos apimties aukso gavybos ir perdirbimo, taip pat informaciją apie priemones, kurių imtasi ir (arba) kurių planuojama imtis siekiant parengti tokį planą, taip pat susijusį tvarkaraštį.
                                             
                                          
                              
                  3.   Reglamento (ES) 2017/852 10 straipsnis. Dantų amalgama
            
            
                     
                        3.1.
                     
                     
                        Ar valstybei narei teko susidurti su didelėmis problemomis įgyvendinant Reglamento (ES) 2017/852 10 straipsnį dėl dantų amalgamos?
                        Jei taip, pateikite šią informaciją:
                        
                                    i)
                                 
                                 
                                    problemų pobūdis ir mastas;
                                 
                              
                                    ii)
                                 
                                 
                                    priemonė (-ės), kurios (-ių) imtasi ir (arba) kurios (-ių) planuojama imtis siekiant išspręsti šias problemas, taip pat susijusį tvarkaraštį.
                                 
                              
                  4.   Reglamento (ES) 2017/852 12 straipsnis. Pranešimas apie didelius šaltinius
            
            
                     
                        4.1.
                     
                     
                        Pagal Reglamento (ES) 2017/852 18 straipsnio 1 dalies c punktą pateikite toliau nurodytą informacijos, kurią ekonominės veiklos vykdytojai pateikė valstybės narės kompetentingoms institucijoms pagal to reglamento 12 straipsnio 1 ir 2 dalis, suvestinę.
                     
                  
                     
                        4.1.1.
                     
                     
                        Atitinkamų įrenginių sąrašas pagal didelio šaltinio tipą, nurodytą Reglamento (ES) 2017/852 11 straipsnio a, b ir c punktuose, ir susijęs identifikatorius:
                        
                                    i)
                                 
                                 
                                    chloro ir šarmų gamyba:
                                    
                                                —
                                             
                                             
                                                įrenginių sąrašas,
                                             
                                          
                                                —
                                             
                                             
                                                unikalieji identifikatoriai, atitinkantys Direktyvos 2007/2/EB reikalavimus;
                                             
                                          
                              
                                    ii)
                                 
                                 
                                    gamtinių dujų valymas:
                                    
                                                —
                                             
                                             
                                                įrenginių sąrašas,
                                             
                                          
                                                —
                                             
                                             
                                                unikalieji identifikatoriai, atitinkantys Direktyvos 2007/2/EB reikalavimus;
                                             
                                          
                              
                                    iii)
                                 
                                 
                                    spalvotųjų metalų gavybos bei lydymo operacijos:
                                    
                                                —
                                             
                                             
                                                įrenginių sąrašas,
                                             
                                          
                                                —
                                             
                                             
                                                unikalieji identifikatoriai, atitinkantys Direktyvos 2007/2/EB reikalavimus.
                                             
                                          
                              
                  
                     
                        4.1.2.
                     
                     
                        Bendras kiekviename 4.1.1 klausimo i, ii ir iii punktuose nurodytame įrenginyje saugomo gyvsidabrio atliekų kiekis (išreikštas tonomis) kiekvienų kiekvieno ataskaitinio laikotarpio metų gruodžio 31 d.
                     
                  
                     
                        4.1.3.
                     
                     
                        Bendras gyvsidabrio atliekų kiekis (išreikštas tonomis), kiekvienais ataskaitinio laikotarpio metais išsiųstas iš kiekvieno 4.1.1 klausime nurodyto įrenginio į toliau nurodytus atliekų įrenginius:
                        
                                    i)
                                 
                                 
                                    bendras gyvsidabrio atliekų kiekis, išsiųstas į įrenginius, kuriuose laikinai saugomos gyvsidabrio atliekos;
                                 
                              
                                    ii)
                                 
                                 
                                    bendras gyvsidabrio atliekų kiekis, išsiųstas į įrenginius, kuriuose vykdoma konversija ir, jei taikoma, gyvsidabrio atliekų kietinimas;
                                 
                              
                                    iii)
                                 
                                 
                                    bendras gyvsidabrio atliekų kiekis, išsiųstas į įrenginius, kuriuose nuolat saugomos gyvsidabrio atliekos.
                                 
                              
                  
                     
                        4.2.
                     
                     
                        * Visa kita susijusi informacija, kurią nori pateikti valstybė narė.
                     
                  5.   Reglamento (ES) 2017/852 18 straipsnio 1 dalies d ir e punktai. Kita informacija, kurią reikalaujama pateikti pagal Reglamento (ES) 2017/852 18 straipsnį
            
            
                     
                        5.1.
                     
                     
                        Pateikite šią informaciją apie valstybės narės teritorijoje esantį gyvsidabrį:
                        
                                    i)
                                 
                                 
                                    teritorijų, kuriose kiekvienų ataskaitinių metų gruodžio 31 d. esančios gyvsidabrio atsargos, išskyrus gyvsidabrio atliekas, viršija 50 metrinių tonų, sąrašą, įskaitant unikaliuosius identifikatorius, atitinkančius Direktyvos 2007/2/EB reikalavimus;
                                 
                              
                                    ii)
                                 
                                 
                                    bendrą gyvsidabrio, išskyrus gyvsidabrio atliekas, saugomo kiekvienų ataskaitinių metų gruodžio 31 d. kiekvienoje i punkte nurodytoje teritorijoje, kiekį tonomis.
                                 
                              
                  
                     
                        5.2.
                     
                     
                        Pateikite šią informaciją apie valstybės narės teritorijoje esančias gyvsidabrio atliekas:
                        
                                    i)
                                 
                                 
                                    teritorijų, kuriose sukauptos gyvsidabrio atliekos kiekvienų ataskaitinių metų gruodžio 31 d. viršija 50 metrinių tonų, sąrašą, įskaitant unikaliuosius identifikatorius, atitinkančius Direktyvos 2007/2/EB reikalavimus;
                                 
                              
                                    ii)
                                 
                                 
                                    bendrą gyvsidabrio atliekų, sukauptų kiekvienoje i punkte nurodytoje teritorijoje, kiekį tonomis kiekvienų ataskaitinių metų gruodžio 31 d.
                                 
                              
                  
                     
                        5.3.
                     
                     
                        Valstybės narės prašoma pateikti šią informaciją, jeigu ji jai yra prieinama:
                        
                                    i)
                                 
                                 
                                    šaltinių, iš kurių tiekiama daugiau nei 10 metrinių tonų gyvsidabrio per metus, sąrašą, įskaitant unikaliuosius identifikatorius, atitinkančius Direktyvos 2007/2/EB reikalavimus;
                                 
                              
                                    ii)
                                 
                                 
                                    bendrą gyvsidabrio, gauto kiekvienų ataskaitinių metų gruodžio 31 d. iš kiekvieno i punkte nurodyto šaltinio, kiekį tonomis.
                                 
                              
                  6.   Baigiamieji klausimai
            
            
                     
                        6.1.
                     
                     
                        * Ar valstybei narei teko susidurti su kitomis didelėmis problemomis įgyvendinant Reglamentą (ES) 2017/852?
                        Jei taip, pateikite šią informaciją:
                        
                                    i)
                                 
                                 
                                    problemų, su kuriomis teko susidurti, paaiškinimą;
                                 
                              
                                    ii)
                                 
                                 
                                    informaciją apie priemones, kurių imtasi arba planuojama imtis siekiant spręsti iškilusias problemas, taip pat susijusį tvarkaraštį.
                                 
                              
                  
                     
                        6.2.
                     
                     
                        * Valstybė narė gali pasidalyti informacija apie kitas įgyvendinimo skatinimo iniciatyvas, kurių imtasi ar planuojama imtis.
                     
                  
               (1)  Atsakymai į 1.1.1, 1.1.2, 1.1.3 ir 1.1.4 klausimus ir su jais susijusi informacija pateikiami tik pirmojoje ataskaitoje, pateiktinoje po atitinkamų laipsniško atsisakymo datų.